Source: http://ec.europa.eu/civiljustice/jurisdiction_courts/jurisdiction_courts_swe_et.htm
Timestamp: 2015-08-31 22:59:29+00:00

Document:
Euroopa Komisjon - Euroopa Justiitsvõrgustik - Kohtute pädevus - Rootsi
> Kohtute pädevus
Viimati muudetud: 31-08-2006
Kohtute pädevus - RootsiKäesolevat lehekülge ei eksisteeri enam. Esialgset keeleversiooni on ajakohastatud ning selle võib nüüd leida Euroopa e-õiguskeskkonna portaalist.
Kas ma pean pöörduma üldtsiviilkohtu või erikohtu poole? B.
Kuidas ma saan teada, millisesse kohtusse ma pean pöörduma, kui asi kuulub üldtsiviilkohtute pädevusse? I.
Kas madalama ja kõrgema astme üldtsiviikohtute vahel on erinevusi ja kui on, siis milline neist on pädev otsustama minu kohtuasjas? II.
Pädev kohus 1.
Territoriaalse kohtualluvuse üldreegel 2.
Erandid üldreeglist a)
Millal ma võin valida kostja elukohajärgse kohtu ja mõne muu kohtu vahel? b)
Millal ma pean valima kostja elukohajärgse kohtu asemel mõne muu kohtu? c)
Kas pooled võivad ise omistada kohtualluvuse kohtule, kellel seda muul juhul ei oleks? C.
Kuidas ma saan teada, millise kohtu poole ma pean pöörduma, kui asi kuulub erikohtute pädevusse? A. Kas ma pean pöörduma üldtsiviilkohtu või erikohtu poole?
Tsiviilõiguslikke vaidlusi menetletakse üldjuhul üldkohtus. Kaebus tuleb esitada piirkonnakohtusse, kellel on vastav pädevus.Rootsis on kaks erikohut, kes menetlevad teatud liiki tsiviilasju, töökohus (Arbetsdomstolen) ja kaubanduskohus (Marknadsdomstolen). Samuti on teatud piirkonnakohtud, kes tegelevad teatavat liiki kohtuasjadega. Nende kohtute pädevust käsitletakse allpool punktis C.Mõningaid tsiviilõiguslikke vaidlusi menetlevad organid, kes ei ole tõelised kohtud. Vahemenetluse raames lihtsustatud menetlust kasutades võib täitevteenistus kohustada vaidluse poolt tegema makset või muid toiminguid (vt Õiguskorraldus - Rootsi). Võimuorganite poolt tehtud otsuseid võib vaidlustada piirkonnakohtus. Teatud liiki renti või üüri puudutavaid vaidlusi menetletakse üüri- või rendikohtutes. B. Kuidas ma saan teada, millisesse kohtusse ma pean pöörduma, kui asi kuulub üldtsiviilkohtute pädevusse?
I. Kas madalama ja kõrgema astme üldtsiviikohtute vahel on erinevusi ja kui on, siis milline neist on pädev otsustama minu kohtuasjas?
Peaaegu kõiki tsiviilasju menetletakse esmalt madalama astme kohtus,
piirkonnakohtus.
II. Pädev kohus
1. Territoriaalse kohtualluvuse üldreegel
Üldreegli kohaselt tuleb kohtuasi algatada kostja elukohas. Füüsilise isiku elukohaks loetakse
koht, kus ta on elanikuks registreeritud. Juriidiliste isikute asukohaks
loetakse tavaliselt nende peakontori asukoht.
Rootsi kohtus on võimalik
kohtuasi algatada ka siis, kui isik ei ela Rootsis. Kui kostjal ei ole
alalist elukohta, võib kohtuasja algatada kohas, kus ta viibib, või mõnedel
juhtudel kohas, kus ta viimati elas või viibis. Mõnede tsiviilvaidluste puhul
võib Rootsis kohtuasja algatada isegi siis, kui kostja on välisriigi elanik.
Olulise tähtsusega sellise kohtualluvuse puhul on omandi olemasolu Rootsis
või see, et leping on sõlmitud Rootsis.
kohtuasjade puhul on oluline meeles pidada, et Rootsi kohtualluvuse reegleid
kohaldatakse üksnes siis, kui tegemist on Rootsi kohtualluvusega. Enamikul
juhtudel on Rootsi kohtualluvusega tegemist siis, kui Rootsi kohtul on
siseriikliku õiguse alusel pädevus. Selles seoses on vaja arvestada ka
kohalduda võivaid rahvusvahelisi kokkuleppeid. Rootsi jaoks on kõige
tähtsamad neist Brüsseli I määrus, Brüsseli konventsioon ja Lugano
konventsioon, mis kõik reguleerivad kohtualluvust, kui kostja on määruse või
konventsioonidega hõlmatud riigi elanik. Eriti tuuakse neis õigusaktides
esile, et kohtualluvuse aluseid, mis määravad kindlaks, et maksmise kohustust
puudutava menetluse võib algatada kohas, kus kostjal on vara, ei või
kohaldada isiku suhtes, kes on liikmesriigi või konventsiooni osalisriigi
elanik.
2. Erandid üldreeglist
a) Millal ma võin valida kostja elukohajärgse kohtu ja mõne muu kohtu vahel?
On mitmeid kohtualluvuse reegleid, mis näevad ette, et kohtuasja võib algatada ka muus kohtus kui kostja elukohajärgne kohus. Mitmetes rahvusvahelistes lepingutes, nagu Brüsseli I määrus ja Brüsseli ja Lugano konventsioon, on ka konkureeriva kohtualluvuse reeglid. Üles
Kõige olulisemad Rootsi võistleva kohtualluvuse reeglid on järgmised:Igaüks, kes on kannatanud kahju, võib algatada kohtuasja kahju tekitamise või kahju ilmnemise kohas. Üldiselt ei kohaldata seda reeglit lepingu rikkumise korral. Kuriteoga tekitatud kahju hüvitamise menetluse võib algatada seoses kuriteo eest vastutusele võtmisega. Tarbijad võivad algatada menetluse firma vastu väikseid rahasummasid hõlmavates tarbijakohtuasjades oma asukohajärgses kohtus.Lepingust tulenevaid võlanõudeid puudutavates kohtuasjades võib kohtuasja teatud juhtudel algatada lepingu sõlmimise kohas. Teiselt poolt ei ole Rootsi õiguses sätteid, mis viitaksid lepingu täitmise koha kohtu kohtualluvusele. Ettevõtte vastu suunatud kohtuasja, mis puudutab äritegevusega seoses tekkinud vaidlust, võib mõnedel juhtudel algatada ettevõtte tegevuskohas. Lapse eestkostet, eluaset ja külastamisõigusi puudutavaid kohtuasju menetletakse tavaliselt lapse elukohas (vt ka Vanemlik vastutus – Rootsi)Lapse toetamist puudutavaid kohtuasju algatatakse tavaliselt kostja elukohas, isaduse tuvastamise hagisid, abieluasju ja vanemlikku vastutust puudutavaid asju (laste eestkoste ja eluase) võib menetleda ka muus kohtus.
b) Millal ma pean valima kostja elukohajärgse kohtu asemel mõne muu kohtu?
Rootsi õigussüsteem sisaldab mitmeid välistava kohtualluvuse reegleid, mis sätestavad, et kohtuasi tuleb algatada teatud kohtus. Välistava kohtualluvuse reegleid on ka mitmetes rahvusvahelistes lepingutes, nagu Brüsseli I määrus ja Brüsseli ja Lugano konventsioon. Kui mõne sellise reegliga seotud kohtuasi algatatakse välistava kohtualluvusega kohtu asemel mõnes muus kohtus, siis ei ole sellel kohtul õigust seda kohtuasja menetleda. Üles
Rootsi välistava kohtualluvuse kõige olulisemad reeglid on järgmised:Enamik maaõigusega seotud vaidlusi tuleb menetleda maatüki asukohajärgses kohtus. Mõningaid omandiga seotud vaidlusi tuleb menetleda maakohtus või rendi- või üürikohtus. Ka siin sõltub see omandi asukohast. Pärandiõigust puudutavaid kohtuasju tuleb menetleda surnu elukohajärgses kohtus. Abieluga ja omandi jagamisega seotud abikaasade vahelisi vaidlusi menetletakse ühe poole elukohajärgses kohtus. Kui vaidlust tuleb menetleda töökohtus või kaubanduskohtus, ei saa kohtuasja algatada kostja asukohajärgses üldkohtus. Enamiku keskkonnaõigust, mereõigust, tööstus- ja intellektuaalomandi õigust ja perekonnaõigust puudutavate vaidluste puhul, millel on rahvusvaheline mõõde, kehtivad erireeglid, mis annavad kohtualluvuse üksnes ühele kohtule. Svea apellatsioonikohtu ainupädevusse kuuluvad teatud välismaa kohtute otsuste jõustumisega seotud hagid.
c) Kas pooled võivad ise omistada kohtualluvuse kohtule, kellel seda muul juhul ei oleks?
Pooled võivad sõlmida kokkuleppe, mille kohaselt võib või peab vaidluse
lahendama üksnes teatud kindel kohus. See kokkulepe peab olema kirjalik.
Kokkuleppes võib sätestada, et teatud kohtul on välistav kohtualluvus. Samuti
on võimalik kokku leppida, et pädevus on mõnel muul kohtul kui sellel, kellel
oleks üldjuhul pädevus. Pooled võivad pädevuse anda ka mitmele kohtule. Põhimõtteliselt on kohus, kellele pooled on pädevuse andnud, kohustatud
algatatud kohtuasja menetlema. Siiski ei kohaldata seda põhimõtet, kui
kokkulepe on vastuolus ühega välistava kohtualluvuse reeglitest. Kui üks
pooltest esitab vastuväite, et kindla kohtu määramise kokkulepe on kehtetu,
peab kohus ka vastuväidet arutama sellise võimalusega, et sellel kohtul ei
ole vastavat pädevust. Üles
Kohtul, kellel muul juhul ei oleks pädevust, võib olla pädevus, kui kostja
ei esita vastuväidet sellele, et asja menetleb vale kohus (nn vaikiv
kokkulepe). Sellega ei ole siiski tegemist juhul, kui kohaldatakse välistava
kohtualluvuse reegleid; kohus peab seda küsimust omal algatusel kaaluma.
Siiski ei aruta kohus automaatselt küsimust, kas kohtuasja algatamine on vastuolus
üldreeglitega, võistleva kohtualluvuse reeglitega või teatud kindla kohtu
määramise kokkuleppega. Igasugused vastuväited kohtu pädevuse puudumise kohta
tuleb esitada esimesel korral, kui pooled esitavad kohtuasjas oma seisukohad.
Kui aga kostja ei esita üldse oma seisukohti ja kohus peab tegema tagaselja
otsuse, peab ta arutama oma pädevuse küsimust.
C. Kuidas ma saan teada, millise kohtu poole ma pean pöörduma, kui asi kuulub erikohtute pädevusse?
Tsiviilvaidlustega
tegeleb kaks erikohut. Töökohus menetleb töösuhetege seotud vaidlusi, st
vaidlusi, mis puudutavad suhteid tööandja ja töötaja vahel, ja kaubanduskohus
menetleb konkurentsiõigust ja turundust puudutavaid vaidlusi.
Teatud piirkonnakohtud
tegelevad teatud liiki tsiviilasjadega. 25 Rootsi piirkonnakohut on ka
maakohtuteks. Need kohtud tegelevad sundvõõrandamist ja kõlvikute jagamist
puudutavate kohtuasjadega. Keskkonnakoodeksiga reguleeritud kohtuasju
menetletakse viies piirkonnakohtus, mis on ka keskkonnakohtuteks. Mereõiguse
alaseid kohtuasju menetletakse seitsmes piirkonnakohtus, mis on
merekohtuteks. Tööstus- ja intellektuaalse omandi, eelkõige patendialaste
vaidluste kohta on erireeglid, mis annavad Stockholmi piirkonnakohtule
ainupädevuses. Sarnaseid sätteid kohaldatakse mitmetele rahvusvahelise
ulatusega perekonnaõiguse asjadele.
« Kohtute pädevus - Üldteave | Rootsi - Üldteave »

References: kohus 
 kohus

 kohus 
 kohus 
 kohus 
 kohus 
 kohus